stanford-oval/wikipedia huggingface dataset:
Harriet Quimby
Elämä

Harriet Quimby syntyi 11. toukokuuta 1875 maatilalla lähellä Michiganin Coldwateria. Aikuistuttuaan hän muutti Kaliforniaan ja sieltä New Yorkiin. Hän työskenteli toimittajana Leslie’s Illustrated Weekly -lehdessä, jossa hän oli draamakriitikko ja kirjoitti naisten sivuja.
Quimbyn kiinnostus ilmailua kohtaan syttyi lokakuussa 1910, kun Leslie’s Illustrated Weeklyssä oli artikkeli tulevasta kansainvälisestä ilmailutapaamisesta New Yorkin Belmont Parkissa. Siellä hän näki John Moisantin lentävän lentokilpailussa ja päätti opetella lentämään. Hän liittyi Moisantin lentokouluun, ja vaikka tämä kuolikin lento-onnettomuudessa joulukuussa 1910, Quimby aloitti lentotunnit keväällä 1911.
Välttääkseen kritiikkiä ja negatiivista huomiota työnantajaansa kohtaan Quimby naamioitui lentotunneillaan mieheksi ja lensi aina auringonnousun aikaan. Toimittajat saivat hänestä lopulta vihiä, ja ensimmäisen kerran hänen lento-opinnoistaan uutisoitiin sanomalehdissä 25. toukokuuta 1911. Quimby ja Moisantin sisko Matilda Moisant kävivät keskenään kilpailua siitä, kumpi saisi lentolupakirjan ensin. Quimby yritti lentokoetta ensimmäisen kerran 21. heinäkuuta 1911, mutta epäonnistui laskeutumiskokeessa. Seuraavana päivänä hän yritti uudelleen ja tällä kertaa läpäisi kokeen tehden samalla laskeutumisen tarkkuusennätyksen. Hän sai Aero Club of Americalta 1. elokuuta lentolupakirjan numero 37. Hän oli Yhdysvaltain ensimmäinen ja maailman toinen lentolupakirjan saanut nainen.
Lupakirjansa saatuaan Quimby osallistui lentokiertueelle Meksikossa. Kiertueen aikana hän päätti yrittää Englannin kanaalin ylitystä. Yritys toteutui lopulta 16. huhtikuuta 1912, ja hänen onnistui huonosta säästä ja sumusta huolimatta lentää Englannista Ranskaan ensimmäisenä naisena. Saavutus jäi lehdissä vähälle huomiolle, sillä RMS Titanic oli uponnut juuri lentoa edeltäneenä iltana.
Quimby näki ilmailun naisille varteenotettavana uramahdollisuutena, ja hänen mukaansa naiset olisivat aivan hyvin voineet ansaita mukavasti rahaa kuljettamalla matkustajia, toimittamalla paketteja, tekemällä ilmavalokuvausta tai opettamalla lentokouluissa. Naislentäjiä ei kuitenkaan hänen aikanaan otettu vakavasti, ja niinpä Quimbykin joutui lennonopettajana toimimisen sijaan esiintymään lentonäytöksissä.
Quimbystä tuli 1911 Vin Fiz -rypälevirvoitusjuoman mainoskasvo. Hänen mukaansa suunniteltiin violettiin asuun pukeutunut naislentäjähahmo, jota käytettiin Vin Fizin mainoksissa. Housut ja paita olisivat olleet paras asu lentämiseen, mutta housujen käyttämistä pidettiin tuohon aikaan naisille sopimattomana. Niinpä Quimby suunnitteli yhdessä räätälin kanssa itselleen violetin villaisen lentoasun, jonka sai muutettua polvihousuista hameeksi avaamalla muutaman napin.
Quimby kuoli 1. heinäkuuta 1912 lentonäytöksessä Squantumissa, Massachusettsissa, kun hänen lentämänsä Blériot XI kääntyi sivuttain kesken syöksyn. Quimby ja matkustajana ollut tapahtuman järjestäjä William A. P. Willard lensivät ulos koneen ohjaamosta ja putosivat 300 metriä maahan. Onnettomuuden syyksi epäiltiin muun muassa peräsimen vikaa, tuulenpuuskaa ja Quimbyn pyörtymistä.
Muistaminen

Quimbyn kunniaksi on pystytetty Michiganiin kaksi virallista historiallista maamerkkiä. Yksi on lähellä hänen syntymäpaikkaansa Coldwateria, toinen Quimbyn lapsuudenkodin luona Arcadian kauppalassa. Quimby hyväksyttiin vuonna 2004 Yhdysvaltain kansalliseen ilmailun kunniagalleriaan ja vuonna 2012 Long Islandin ilmailun ja avaruustoiminnan kunniagalleriaan.
Vuonna 1991 julkaistussa yhdysvaltalaisessa lentopostimerkissä oli Quimbyn kuva.
Aiheesta muualla

Kuvia tai muita tiedostoja aiheesta Harriet Quimby Wikimedia Commonsissa
Quimby Blériot XI -koneessaan vuonna 1911.
Setúbalin piiri

| Setúbalin piiri Distrito de Setúbal |
| --- | --- |

 Sijainti
Valtio:  Portugali
Alue:  Lissabon ja Alentejo
Kuntia:  13
Hallinto:  
 – hallinnollinen keskus:  Setúbal
Pinta-ala:  5 212,3 km²
Väkiluku (2014):  852 498
 – väestötiheys:  163,6 as./km²
Setúbalin piiri on piiri Portugalin eteläosassa. Sen pääkaupunki on Setúbal. Piirin pinta-ala on 5 212,3 km² ja väkiluku 852 498 (vuonna 2014).
Setúbalin piirin jakautuu kolmeentoista kuntaan:
Alcácer do Sal
Alcochete
Almada
Barreiro
Grândola
Moita
Montijo
Palmela
Santiago do Cacém
Seixal
Sesimbra
Setúbal
Sines
Aiheesta muualla

Kuvia tai muita tiedostoja aiheesta Setúbalin piiri Wikimedia Commonsissa
Portugalin piirit
Aveiron piiri
Bejan piiri
Bragan piiri
Bragançan piiri
Castelo Brancon piiri
Coimbran piiri
Évoran piiri
Faron piiri
Guardan piiri
Leirian piiri
Lissabonin piiri
Portalegren piiri
Porton piiri
Santarémin piiri
Setúbalin piiri
Viana do Castelon piiri
Vila Realin piiri
Viseun piiri
Seán O’Casey

Reginald V. Grayn karikatyyri Seán O’Caseystä.
Seán O’Casey (30. maaliskuuta 1880 Dublin, Irlanti – 18. syyskuuta 1964 Torquay, Englanti) oli irlantilainen näytelmäkirjailija.
O’Caseyn isä kuoli varhain, ja 12-lapsinen perhe jäi köyhyyteen ja jatkuvaan asuinpaikan vaihtokierteeseen. O’Caseyllä oli jo lapsena huono näkö, mutta hän harjoitteli itse lukemista ja kirjoittamista kouluopintojen tueksi. Hän jätti koulun kesken 14-vuotiaana ja työskenteli muun muassa kymmenisen vuotta rautateillä ja sen jälkeen kirjakauppayhtiö Eason & Sonsissa sanomalehtijakelun parissa. Jo teini-iästä asti hän oli tehnyt teatteriesityksiä kotonaan yhdessä veljensä kanssa ja toimi myöhemmin avustajana teatterissa, mutta näytelmien kirjoittamisen hän aloitti vasta 43-vuotiaana.
O’Casey oli mukana Irlannin kansallisessa liikkeessä ja työväenliikkeessä ennen kuin omistautui kirjoittamiselle.
O’Casey kirjoitti 25 näytelmää. Niistä kolme tunnetuinta muodostavat niin sanotun Dublin-trilogian: The Shadow of a Gunman (Kapinoitsijan varjo, 1923), Juno and the Paycock (Juno ja riikinkukko, 1924) ja The Plough and the Stars (Aura ja tähdet, 1926). Ne ovat tarinoita dublinilaisen työväenluokan kurjien asuntoloiden asukkaista. Trilogian menestyksen takana olivat tarinoiden rikas puhekieli ja O’Caseyn vahvan sosialistinen yhteiskunnallinen näkemys. Vuoden 1916 pääsiäiskapinaan sijoitettu The Plough and the Stars aiheutti mellakan, koska kapinan kansallismieliset aloittajat pitivät sitä loukkauksena.
O’Caseyn nuoruusmuistelmiin Mirror in My House perustuu vuoden 1965 elokuva Nuori Cassidy – kapinanlietsoja.
Kirjailijan mukaan on nimetty vuonna 2005 valmistunut Liffeyjoen ylittävä kevyen liikenteen silta Seán O’Casey Bridge Dublinissa.
Suomennetut teokset

Minä kolkutan: katselen taakseni siihen, mikä minut on tehnyt (I knock at the door), suom. Elvi Sinervo, Helsinki: Kansankulttuuri 1961
Suomennetut teokset > Näytelmät

Lähde:
Irlannin kuutamossa näytelmä (The moon shines over Kylenamoe), suomentanut Pertti Nieminen, Helsinki: Yleisradio 1969
Juno ja riikinkukko: kolmenäytöksinen tragedia (Juno and the paycock), suom. Arvi Kivimaa, Helsinki: Suomen teatteriliitto 1988
Aura ja tähdet: 4-näyt. tragedia (The plough and the stars); suom. Paavo Lehtonen, laulujen suomennos: Arvo Turtiainen, Helsinki: TNL
Lähteet
Alun loppu (The End of the Beginning 1938, suom. Seppo Loponen)
Punta vaadittaessa (A Pound on Demand 1939, suom. Tauno Tainio 1960)
Punaisia ruusuja minulle (Red Roses for Me 1942, suom. Arvo Turtiainen 1959)
Purppuratomua (Purple Dust 1945, suom. Brita Polttila ja Kalevi Haikara 1973)
Kukkelikuu (Cock-a-Doodle-Dandy 1949, suom. Pertti Nieminen 1971)
Iltasatu eli Herrainhoitola (Bedtime Story 1951)
The Silver Tassie (1927, Suomen kantaesitys 1973).
Muistelmateokset

25 näytelmän lisäksi O’Casey kirjoitti kuusiosaisen muistelmateoksen Mirror in My House, jonka osat julkaistiin 1939–1956:
I Knock at the Door (Minä kolkutan)
Pictures in the Hallway
Drums Under the Window
Inishfallen Fare Thee Well
Rose and Crown
Sunset and Evening Star
Aiheesta muualla

Seán O’Casey Internet Movie Databasessa. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Seán O'Casey
Käännös suomeksi
Sinus Medii

Sinus Mediin sijainti Kuun pinnalla.
Sinus Mediin sijaitsee paikassa 0 astetta pituutta ja 0 astetta leveyttä
Surveyor 6:n kuvista tehty kooste Sinus Mediin horisontista.
Sinus Medii (lat. keskilahti) on Kuun meri Maahan näkyvällä puolella. Se on nimensä mukaisesti noin paikassa 0 astetta pituutta ja 0 astetta leveyttä. Sen pituus on noin 330 kilometriä.
Surveyor 6 laskeutui 10. marraskuuta vuonna 1967 melkein keskelle merta (0.5° N, 358.6° E). Sillä oli mukana alfa-sironta-analysaattori jolla se analysoi Kuun pinnan sisältämiä alkuaineita. Sinus Mediin alkuaineiden määrät ovat suunnilleen samoja kuin Mare Tranquillitatisen. Molempien merien natriumpitoisuudet ovat alhaisemmat kuin maanpäällisillä basalteilla. Sinus Mediin titaanipitoisuus on alempi kuin Mare Tranquillitatisen, mikä viittaa Kuun merien koostumusten kemiallisiin eroihin.
Aiheesta muualla

Wikimedia Commonsissa on kuvia tai muita tiedostoja aiheesta .
Kaguyan (Selenen) Sinus Mediin ja Sinus Aestuumin ylilento . ©JAXA/NHK Youtube / JAXA.  18.10.2009. Viitattu 8.7.2018.
Stook, Phil: Finding the Surveyor retro-rockets on the Moon The Planetary Society.  15.9.2015. Viitattu 8.7.2018.
May, Andrew: The Telescopic Tourist's Guide to the Moon, s. 110–.  Springer, 29.6.2017.  ISBN 978-3-319-60741-2.  Teoksen verkkoversio.
Reowan, Lawrence C. & McCauley, John F. & Holm, Esther A.: Lunar Terrain Mapping and Relative-Roughness Analysis.  Washington, D.C:  U.S. Government Printing Office, 1971.  Teoksen verkkoversio.
Helix (albumi)

| Helix Amaranthe |
| --- | --- | --- |

Studioalbumin tiedot
 Julkaistu: 19. lokakuuta 2018
 Formaatti: CD, LP
 Tuottaja(t): Jacob Hansen
 Kesto: 41.07
 Levy-yhtiö: Spinefarm
Listasijoitukset
  4.
Amaranthen muut julkaisut
| Maximalism 2016 | Helix 2018 | Manifest 2020 |
Singlet albumilta Helix
 ”365” Julkaistu: 10. elokuuta 2018  ”Countdown” Julkaistu: 28. syyskuuta 2018  ”Inferno” Julkaistu: 12. lokakuuta 2018  ”Dream” Julkaistu: 10. tammikuuta 2019  ”Helix” Julkaistu: 6. syyskuuta 2019  ”GG6” Julkaistu: 22. marraskuuta 2019
Helix on metallimusiikkiyhtye Amaranthen viides albumi, joka julkaistiin 19. lokakuuta 2018.
Kappaleet

The Score – 3.40
365 – 3.28
Inferno – 3.12
Countdown – 3.00
Helix – 3.35
Dream – 3.39
GG6 – 3.09
Breakthrough Starshot – 3.11
My Heaven – 3.43
Iconic – 3.11
Unified – 3.58
Momentum – 3.21
Kappaleet > Rajoitettu digipak julkaisu

Say the Word – 2.51
Dream (acoustic) – 3.34
Kappaleet > Rajoitettu paios

Helix (acoustic) – 2.41
Unified (acoustic) – 3.19
Kappaleet > Japanin rajoitetun painoksen DVD

365 (musiikkivideo)
The Making of "365" Music Video
The Making of the Album Helix
Kokoonpano

Olof Mörck – kitara, kosketinsoitin, syntetisaattori
Elize Ryd – laulu
Morten Løwe Sørensen – rummut
Johan Andreassen – basso
Henrik Englund Wilhemsson – laulu
Nils Molin – laulu
Arvostelut

Kaaoszine: 5/10
Metalliluola: 8–/10
Soundi:
Sergei Solntsev

Sergei Solntsev (17. heinäkuuta 1867 Ilomantsi – 17. maaliskuuta 1933 Sortavala) oli Suomen ortodoksisen kirkon pappi ja opettaja.
Solntsevin vanhemmat olivat lukkari Feodor Solntsev ja Anna Sotikov ja puoliso vuodesta 1889 Anna Tihomirov (k. 1951). Hän kävi 1889 Pietarin hengellisen seminaarin, oli Pietarin semstvohallituksen koulun opettajana 1889–1890, toimi 1890–1896 Vaasan ortodoksisen seurakunnan kirkkoherrana ja vuodesta 1897 Sortavalan seminaarin ortodoksinen uskonnon lehtorina. Solntsev oli Suomen ortodoksisen kirkon näkyviä kansallismielisiä henkilöitä. Hän kuului useisiin kirkollisiin komiteoihin ja lähetystöön, joka kävi 1923 Konstantinopolin patriarkan luona, hankkiakseen hyväksymisen Suomen ortodoksisen kirkon asemalle. Vuodesta 1925 Solntsev toimi ortodoksisen kirkollishallituksen varapuheenjohtajana. 1903–1924 hän julkaisi joukon teoksia, muun muassa Suomen ortodoksisen kirkon vaiheista.
Julkaisuja

Ortodoksisen kirkon vaiheet Itä-Suomessa: esitelmä. Pyh. Sergein ja Hermanin veljeyskunta, Sortavala 1903
Pyhä kirkko-isä Johannes Krysostomo, Konstantinopolin arkkipiispa. Pyh. Sergein ja Hermanin veljeyskunta, Sortavala 1907
Aiheesta muualla

Paakkanen, Pertti 1974. Joensuun seudun merkkihenkilöitä: Sergei Solntsev Ilomantsista. Karjalan maa, 8.12.1974.
Setämies

Setämies Waltzer.
Setämies on tarkoittanut vanhastaan isännän luona asuvaa veljeä, nykyään sillä saatetaan tarkoittaa setämäistä, keski-ikäistä, asenteiltaan vanhoillista miestä. Sana lisättiin Kielitoimiston sanakirjaan vuonna 2018.
Sanaan voidaan liittää ikään, ulkonäköön ja seksuaalisuuteen liittyviä kielteisiä adjektiiveja, kuten ahdisteleva, ällöttävä, säälittävä ja lihava. Sanaa onkin käytetty yhtäältä loukkaavissa ja toisaalta itseironisissa yhteyksissä.
Dosentti Vesa Heikkisen tutkimuksen perusteella sanaa setämies käytetään leimallisesti kielteisessä merkityksessä ja se ei kuulu yleiskieleen, sitä ei ollut juurikaan uutisaineistossa, edes mielipidekirjoituksissa. Sen kanssa yhdessä esiintyivät yleisimmin kielteiset sanat, kuten yllä mainitut ja pervo, irstas, vihainen, ruma, haiseva, sekä muun muassa seksi, naida, vittu ja pano sekä harvoin jokin myönteinen sana, kuten norja.
Heikkinen havaitsi, että jotkut miehet ovat yrittäneet riisua setämies-sanaa solvaamiseen käyttäjiä aseista kutsumalla itseään setämiehiksi samaan tapaan kuin osa maahanmuuttajista käyttää mamu-sanaa myönteisesti itsestään. Hänen mukaansa silti kaikki sanan käytöt vahvistavat kielen sukupuolittamista ja sukupuolten vastakkainasettelua.
Yleisyys

Vuonna 2015 setämiestä käytettiin keskustelupalstoilla 3 331 tekstissä, vuonna 2017 jo 10 051 tekstissä. Myös Twitterissä käyttö on lisääntynyt, mutta muissa yhteyksissä se ollut vakaampaa.
Aiheesta muualla

Limainen setämies kasvattaa suosiotaan – en toivo sille lisää käyttöä, kuten en kukkahattutädille www.aamulehti.fi. Arkistoitu 9.7.2019. Viitattu 26.7.2019.
Harriet Tubman

| Harriet Tubman |
| --- | --- |
 Harriet Tubman 1880-luvulla.
Henkilötiedot
Syntynyt: n. 1822 Dorchesterin piirikunta, Maryland, Yhdysvallat
Kuollut: 10. maaliskuuta 1913 Auburn, New York, Yhdysvallat
Kansalaisuus:  yhdysvaltalainen
Vanhemmat:  Harriet Greene Ross Ben Ross
Lapset:  Gertie (adoptoitu)
Muut tiedot
 Nimikirjoitus
Harriet Tubman (synt. Araminta Ross; 1822 Maryland, Yhdysvallat – 10. maaliskuuta 1913 Auburn, New York, Yhdysvallat) oli afroamerikkalainen vapaustaistelija, tasa-arvoaktivisti ja suffragetti. Hän oli vapauteen karannut orja, joka auttoi muita orjia pakenemaan Etelävaltioista. Hänet tunnettiin myös nimellä Black Moses (”Musta Mooses”).
Elämä > Vaiheet ennen pakoa

Araminta Ross syntyi orjavanhemmilleen vuosien 1820 ja 1825 välillä. Hänen äidinäitinsä oli tuotu orjana Yhdysvaltoihin ja myös Aramintan äiti Harriet Green oli syntynyt orjuuteen. Rossilla oli yhteensä kahdeksan sisarusta. Hän teki orjan tehtäviä hyvin lapsesta saakka. Hän meni 24-vuotiaana naimisiin vapaan miehen John Tubmanin kanssa ja muutti samalla etunimensä äitinsä mukaan Harrietiksi. Hänen oma omistajansa kuitenkin kuoli ja tämän leski alkoi harjoittaa orjakauppaa. Tubman päätti paeta ennen kuin hänen avioliittonsa hajotettaisiin ja hän päätyisi taas uudelle omistajalle. Hän pakeni kahden veljensä kanssa muutamaksi viikoksi, mutta hänen veljensä suostuttelivat hänet palaamaan, koska pelkäsivät paosta seuraavaa rangaistusta. Hän oli jo palatessaan päättänyt paeta uudelleen. Hän kirjoitti myöhemmin ”Vapaus tai kuolema - jos en saa toista, saan vähintäänkin toisen”.
Elämä > Aktivismi

Tubman pakeni lopulta yksin ”maanalaiseksi rautatieksi” (engl. Underground Railroad) kutsutun salaisten reittien ja turvatalojen verkoston kautta. Verkoston turvin tuhannet orjat pakenivat Etelävaltioista pohjoiseen alueille, joissa orjuus oli jo lakkautettu.
Tubman kehitti ovelia temppuja, joilla karkurien joukot pääsivät varmemmin pakoon: hän ajoitti karkuretket lauantaihin, jotta karkureiden etsintäkuulutusilmoitukset saatiin lehtiin vasta maanantaina, ja tarvittaessa huumasi vauvat, jotta nämä eivät itkisi. Hän pukeutui erilaisiin valeasuihin ja hänellä oli tapana hyräillä Go Down Moses -kappaletta pakomatkoilla, jolloin hänen seuraajansa tiesivät hyräilynopeudesta, oliko edessä vaaroja.
Yhdysvaltain sisällissodan aikana Tubman työskenteli sekä sairaanhoitajana että vakoilijana Etelän alueilla Pohjoisen hyväksi. Yhdysvaltain sisällissodan jälkeen hänestä tuli mustien ja naisten oikeuksien ajaja, ja hän toimi muun muassa naisten äänioikeuden puolesta. Vuonna 1869 hän julkaisi Sarah Bradfordin avustamana elämäkertansa Scenes in the Life of Harriet Tubman.
Muistaminen

Huhtikuussa 2016 Yhdysvaltain valtiovarainministeriö ilmoitti, että Tubmanin kuva painetaan 20 dollarin setelin etupuolelle. Uudistusta ei ole kuitenkaan käytännössä alettu toteuttaa vuoden 2016 presidentinvaalien jälkeen. Valtiovarainministeri Steven Mnuchin on sanonut, että asiaa harkitaan uudelleen. Kasi Lemmons on ohjannut ja käsikirjoittanut Tubmanista kertovan elokuvan Harriet, joka sai ensi-iltansa vuonna 2019.
Aiheesta muualla

Wikimedia Commonsissa on kuvia tai muita tiedostoja aiheesta .
Kotisivu kirjeitä ja muita dokumentteja
Harriet Tubmanin elämästä
Hisarin piirikunta

Hisarin piirikunta (hindiksi हिसार जिला, Hisāra jilā, pandžabiksi ਹਿਸਾਰ ਜ਼ਿਲਾ, Hisāra zilā) on yksi Intian Haryanan osavaltion 21 piirikunnasta. Piirikunta rajautuu pohjoisesta Fatehabadin piirikuntaan, idästä Jindin ja Rohtakin piirikuntiin, etelästä Bhiwanin piirikuntaan ja lännestä Rajasthaniin.
Piirikunnassa oli vuoden 2011 väestönlaskennassa 1 743 931 asukasta.
Sinun silmiesi tähden (kappale)

| ”Sinun silmiesi tähden” Olavi Virta |
| --- | --- | --- |

Singlen tiedot
 B-puoli: ”Olen luonasi tänään”
 Äänitetty : 11. toukokuuta 1953
 Julkaistu: 1953
 Formaatti: gramofonilevy
 Tyylilaji: iskelmä, jazz
 Kesto: 02.54
 Levy-yhtiö: Decca
Sinun silmiesi tähden on suomalainen iskelmäkappale, jonka sävelsi Toivo Kärki ja sanoitti Reino Helismaa nimimerkeillä W. Stone ja Orvokki Itä. Tunnetuksi laulun teki Olavi Virta vuonna 1953. Hänen versionsa julkaistiin singlenä, jonka toisella puolella oli ”Olen luonasi tänään”.
Aluksi moni luuli kappaletta käännökseksi jostain amerikkalaisesta kappaleesta. Metro-tytöt-yhtyeen Hertta Louhivuori on kertonut, että kun hän työskenteli Musiikki-Fazerin myymälässä Helsingissä, kaksi muusikkoa tuli kysymään nuotteja lauluun. Hän kysyi, tarkoittivatko he Toivo Kärjen sävellystä, jolloin muusikot vastasivat: ”Ei me mitään Kärkeä haluta, vaan amerikkalainen Sinun silmiesi tähden.”
Virta esitti laulun elokuvassa Pekka Puupää kesälaitumilla (1953). Suurten soittolukujen ja levymyyntien myötä laulu nousi suureen suosioon ja siitä tuli ikivihreä. Sanoittaja Vexi Salmen mielestä kappale on parhaimpia suomalaisia rakkauslauluja.
Myöhemmin kappaleen on levyttänyt moni artisti, kuten Eino Grön, Pasi Kaunisto, Kari Tapio ja Samuli Edelmann. Lisäksi se on soinut muun muassa optikkoliikkeiden mainoksissa. Kappaleen nimi oli käytössä Tähti Optikon tunnuslauseena.
Kappaleen mukaan on nimetty myös muun muassa Virran 20 suosikkia -sarjan kokoelma Sinun silmiesi tähden.
Aiheesta muualla

Ylen Elävä arkisto: Olavi Virran iskusäveliä (mukana Sinun silmiesi tähden)
High School Musical (albumi)

| High School Musical Eri esittäjiä |
| --- | --- | --- |

Soundtrack-albumin tiedot
 Äänitetty : 2005
 Julkaistu: 10. tammikuuta 2006
 Tuottaja(t): Kenny Ortega, Bill Borden ja Barry Rosenbush
 Tyylilaji: pop
 Kesto: 38.25
 Levy-yhtiö: Walt Disney
High School Musical -sarjan muut julkaisut
|   | High School Musical 2006 | High Schools Musical 2 2007 |
High School Musical on soundtrack musikaalista High School Musical. Se ilmestyi 10. tammikuuta 2006. Levyllä laulaa moni elokuvassa näytellyt, kuten Zac Efron, Vanessa Hudgens, Ashley Tisdale ja Lucas Grabeel.
Kappaleet

Start of Something New – 3.16 (Gabriella & Troy)
Get'cha Head in the Game – 2.27 (Troy & Wildcats)
What I've Been Looking for – 2.03 (Sharpay & Ryan)
What I've Been Looking for – 1.19 (Gabriella & Troy)
Stick to the Status Quo – 4.28 (Martha, Zeke, Ripper, Ryan, Sharpay, Chad, Taylor, Kelsi, Jason & High School Musical Cast)
When There Was Me and You – 3.00 (Gabriella)
Bop to the Top – 1.47 (Sharpay & Ryan)
Breaking Free – 3.27 (Gabriella & Troy)
We're All In This Together – 3.51 (High School Musical Cast)
I Can't Take My Eyes Off of You – 2.51 (Gabriella, Troy, Sharpay, and Ryan)
Get'cha Head in the Game – 2.43 (B5)
Start of Something New – 3.16 (Instrumentaali)
Breaking Free – 3.42 (Instrumentaali)
Kappaleet > Special Edition

Special Edition sisältää normaalin levyn lisäksi bonuslevyn, joka sisältää seuraavat kappaleet karaokeversioina:
Start of Something New – 3.31
Get'cha head in the Game – 2.37
What I've Been Looking for – 2.13
When There Was Me & You – 3.15
Bop to the Top – 2.08
Breaking Free – 3.42
We're All in This Together – 4.13
I Can't Take My Eyes Off of You – 3.07
Aiheesta muualla

Albumin viralliset sivut (Arkistoitu – Internet Archive)
Hirvijärvi (järvi Jalasjärvellä)

| Hirvijärvi |
| --- | --- |
 Hirvijärvi heinäkuun 2012 tulvan aikaan.
Valtiot:  Suomi 
Paikkakunta:  Jalasjärvi
Koordinaatit:  62°28′06″N, 22°48′55″E
Vesistöalue ja valuma-alueen tietoja
Laskujoki:  Leväjoki
Järvinumero:  42.081.1.002 
Mittaustietoja
Pinnankorkeus:  84,1 m 
Pinta-ala:  0,75 km² 
 fiHirvijärvi 
Hirvijärvi on matala, runsaskasvustoinen ja peltojen ympäröimä järvi Kurikan kunnassa, entisen Jalasjärven kunnan Hirvijärven kylässä. Pinta-alaa järvellä on 0,75 neliökilometriä, ja se kuuluu Kyrönjoen valuma-alueeseen. Järven pohjoispäässä, paikassa, jossa Hirvijoki ja Hirviluoma laskevat järveen, sijaitsee lintutorni. Myös järven kaakkoispuolella, keskellä järveä sijaitsee lintutorni. Hirvijärven laskujoki on Leväjoki. Vuoden 2011 aikana Hirvijärvi ruopattiin kauttaaltaan ja keväällä 2012 sen vedenpintaa nostettiin noin metrillä. Myös laskujoki Leväjokea uudistettiin.
Järvi lukeutuu Suomenselän alueen parhaimpiin muutonaikaisiin levähdyspaikkoihin. Hirvijärvellä saattaa huhtikuun lopulla nähdä tuhansittain hanhia ja sadoittain joutsenia. Lisäksi tundrahanhia, lyhytnokkahanhia ja pikkujoutsenia tavataan säännöllisesti. Limingan seudun lisäksi järvi on mahdollisesti varmimpia paikkoja, jossa lyhytnokkahanhen voi Suomessa nähdä. Myös jalohaikara, haahka ja mustapyrstökuiri on tavattu Hirvijärvellä. Perinteisesti Hirvijärven alueella on keväisin järjestetty bongauskilpailu, joka kestää viikon.
Aiheesta muualla

Ilmakuvia järvestä (Arkistoitu – Internet Archive)
Simba

| Simba |
| --- | --- |
Näyttelijä(t):  Alkuperäiset äänet: Matthew Broderick (aikuinen, 1994–2004) Jonathan Taylor Thomas (nuori, 1994) Matt Weinberg (pentu, 2004) JD McCrary (aikuinen, 2019) Donald Glover (aikuinen, 2019) Suomenkieliset äänet: Paavo Kerosuo (aikuinen) Christopher Romberg (nuori, 1994) Saska Pulkkinen (nuori, 2004) Luca Vieri (nuori, 2019) Joonathan Kettunen (aikuinen, 2019)
Ensi- esiintyminen:  Leijonakuningas (1994)
Henkilötiedot
Sukupuoli:  mies
Asuinpaikka:  Jylhämaa
Luonteenpiirteet:  huolehtivainen, ystävällinen, seikkailunhaluinen, utelias
Suhteet
Puoliso(t):  Nala
Muut sukulaiset:  Kiara (tytär),   Mufasa (isä, kuollut),   Sarabi (äiti),   Scar (setä, kuollut)
Tutut:  Timon, Pumba, Zazu, Rafiki, Sarafina, Banzai, Shenzi, Ed
Infobox OKNimi-testi OK: 
Wikisitaateissa on kokoelma sitaatteja aiheesta .
Simba on fiktiivinen leijona Walt Disneyn elokuvassa Leijonakuningas. Sana ”simba” on swahilin kieltä ja tarkoittaa leijonaa.
Simba on kuningas Mufasan ja kuningatar Sarabin poika, josta on tarkoitus tulla kuningas isänsä jälkeen.